கேள்வி: மாண்டோவி ஆறு - நீர்ப் படிப்பு பற்றி நீங்கள் என்ன அறிந்துள்ளீர்கள்?
பதில்: இந்த ஆற்றின் மொத்த நீளம் 81 கிலோமீட்டர் (50 மைல்); கருநாடகம் 35 கிலோமீட்டர் (22 மைல்), மகாராட்டிரம் 1 கிலோமீட்டர் (0.62 மைல்) மற்றும் கோவாகோவாவில் 45 கிலோமீட்டர் (28 மைல்). இது கர்நாடகாவின் பெலகாவி மாவட்டத்தில் மேற்கு தொடர்ச்சி மலையில் உள்ள பிம்காட்டில் 30 நீரூற்றுகள் கொண்ட ஒரு பகுதியிலிருந்து உருவாகிறத. இந்த ஆற்றில் மொத்தம் 2,032 கி.மீ. 2 நீர்ப்பிடிப்பு பகுதி உள்ளது. இதில் 1,580 கி.மீ. 2, 375 கி.மீ. 2 மற்றும் 77 கி.மீ. 2நீர்ப்பிடிப்பு பகுதி முறையே கோவா, கர்நாடகா மற்றும் மகாராஷ்டிராவில் உள்ளன. இதன் நீர்நிலைகள், தூத்சாகர் அருவி மற்றும் வச்ரபோகா அருவி ஆகியவற்றைக் கொண்டுள்ளது. இது ஒரு சில இடங்களில் கோமதி என்றும் அழைக்கப்படுகிறது. இந்த ஆறு வடக்கிலிருந்து சத்தாரி வட்டம் வழியாகவும், கர்நாடகாவின் வடகன்னட மாவட்டம் மாவட்டத்திலிருந்து ராக் தொடருந்து நிலையத்திற்கு அருகில் கோவாவுக்குள் நுழைகிறது. பெல்காம், வடகன்னட மாவட்டம் மற்றும் கோவாவில் கும்பார்ஜுவா, திவார் மற்றும் சோரியோ வழியாக பாய்கிறது. இறுதியில் அரபிக்கடல் கலக்கிறது. மப்பூசா ஆறு இதன் துணை நதியாகும். இரு நதிகளையும் இணைக்கும் கும்பார்ஜூம் கால்வாய், மாண்டோவியின் உட்புறங்களை இரும்புத் தாது கொண்டு செல்லும் கப்பல்களுக்கு அணுகக்கூடியதாக ஆக்கியுள்ளது. இரும்புத் தாது கோவாவின் பிரதான கனிமமாகும். இது கிழக்கு மலைகளில் வெட்டப்படுகிறது. பழைய கோவா நகரத்திற்கு அருகிலுள்ள மண்டோவியில் திவார், சோரியோ மற்றும் வான்க்ஸிம் என்ற மூன்று பெரிய நன்னீர் தீவுகள் உள்ளன. சோரோ தீவு சலிம் அலி பறவைகள் சரணாலயம் சொந்தமானது. இதற்கு புகழ்பெற்ற பறவையியலாளர் சலீம் அலி பெயரிடப்பட்டுள்ளது. ஒரு வழக்கமான படகு தீவுகளுக்கும் பிரதான நிலப்பகுதிக்கும் இடையில் குடிமக்களை கொண்டு செல்கிறது.